EkBass/fiwiki-20250220-pages-articles huggingface dataset:
Leo Pinto

Leo Hillary Knowles Pinto (11. huhtikuuta 1914 Nairobi, Kenia – 10. elokuuta 2010 Mumbai, Intia) oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1914 syntyneet Luokka:Vuonna 2010 kuolleet
Valgan rautatieasema

Valgan rautatieasema () on Virossa Valgan kaupungissa sijaitseva rautatieasema. Saksalaiset sotavangit rakensivat asemarakennuksen, joka valmistui vuonna 1949. Se edustaa stalinistista arkkitehtuuria. Matkustajajunalla asemalta pääsee sekä Latviaan latvialaisilla junilla että Tallinnan suuntaan virolaisilla junilla. Valgasta Võruun johtavalla radalla on vain tavaraliikennettä. ==Kuvia== == Lähteet == == Aiheesta muualla == Luokka:Valga Luokka:Viron rautatieliikennepaikat Luokka:Latvian rautatieliikennepaikat
Jaswant Rajput

Jaswant Singh Rajput (1920-luku – 28. tammikuuta 2015) oli intialainen maahockeypelaaja. Hän kilpaili kesäolympialaisissa 1948 ja kuului tuolloin Intian olympiakultaa voittaneeseen maahockeyjoukkueeseen. Rajput kuoli 88-vuotiaana 28. tammikuuta 2015. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:1920-luvulla syntyneet Luokka:Vuonna 2015 kuolleet
Latif-ur Rehman

Latif-ur Rehman (1. tammikuuta 1929 Indore, Madhya Pradesh, Intia – 27. helmikuuta 1987 Faisalabad, Pakistan) oli intialainen maahockeypelaaja. Hän kilpaili kesäolympialaisissa 1948, 1952 ja kesäolympialaisissa 1956. Hän myös kuului näistä kisoista kaksi olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1929 syntyneet Luokka:Vuonna 1987 kuolleet
Insuliinipumppu

thumb|right|300px|Insuliinipumppu, infuusiosetti ja asetinlaitteessa oleva kanyyli. Insuliinisäiliö on yhdistetty infuusiosettiin. Säiliö näytetään irrotettuna pumpusta. Insuliinipumppu on mukana kannettava laite, jota käytetään insuliinin jatkuvaan ihonalaiseen annosteluun diabetespotilailla. Järjestelmään kuuluu kolme osaa: * pumppu * kertakäyttöinen insuliinisäiliö (pumpun sisällä) * infuusiosetti, sisältää ihon alle asetettavan kanyylin sekä letkun, joka yhdistää insuliinisäiliön ja kanyylinhttp://www.diabetes.co.uk/insulin/Insulin-pumps.html Insuliinipumppuun liitetyn verensokerisensorin käyttö on yleistynyt. Sensori aistii ihonalaisen kudoksen glukoosia ja se voi olla liitettynä pumppuun jatkuvasti tai jaksoittain. Sensori voi myös ohjata pumpun toimintaa. Se voi vähentää insuliinin annostelua, jos verensokeri laskee liikaa tai lisätä insuliinin annostelua, jos verensokeri vastaavasti nousee. Markkinoilla on myös langaton insuliinipumppu, jossa pumppu kiinnitetään suoraan käyttäjän iholle ja jota käytetään langattomasti. Insuliinipumppuhoidolla saavutetaan usein paremmat hoitotulokset kuin pistoshoidolla. ==Annostelu== Insuliinipumppu annostelee jatkuvasti pieniä määriä pikavaikutteista insuliinia, joka korvaa pitkävaikutteisen insuliinin. Insuliinipumppu annostelee samaa pikavaikutteista insuliinia kahdella tavalla: * bolusannoksina, jotka annostellaan kattamaan aterian aiheuttama verensokerin nousu tai korjaamaan korkeaa verensokeripitoisuutta * basaaliannoksena, jota pumppu annostelee jatkuvasti kattamaan insuliinitarpeen yöllä ja aterioiden välillä Insuliinannokset ovat säädettäviä. ==Suomessa käytettävät insuliinipumput== Suomessa on tällä hetkellä käytössä usean eri valmistajan insuliinipumppuja, esimerkiksi: * Accu-Chek * Medtronic * Omnipod * Rubin medical * YpsoPump Kehittämishankkeita on käynnissä: esimerkiksi Eli Lilly on kehittämässä puoliautomaattista insuliinipumppua. == Lähteet == Luokka:Lääketieteellinen tekniikka Luokka:Diabetes
Nilgirin biosfäärialue

Nilgirin biosfäärialue on suojelualuekokonaisuus Intian Länsi-Ghatien vuoristoon kuuluvilla Nilgirivuorilla. Siihen kuuluu kuusi kansallispuistoa ja laajoja alueita muuta rauhoitettua metsää. Alue on ollut osa Unescon Ihminen ja biosfääri -ohjelmaa vuodesta 1986 alkaen. Sen kokonaispinta-ala on yli 5 520 neliökilometriä, ja se jakautuu Karnatakan, Keralan ja Tamil Nadun osavaltioiden alueelle. Biosfäärialueella asuu useita etnisiä ryhmiä, vuonna 2000 noin 1,16 miljoonaa pysyvää asukasta. Heidän joukossaan ovat Intian viimeiset metsästys-keräilytaloutta harjoittavat asukkaat, cholanaikanit, jotka keskittyvät Nilamburin alueelle. == Lähteet == == Aiheesta muualla == Luokka:Karnatakan maantiede Luokka:Keralan maantiede Luokka:Tamil Nadun maantiede
Balbir Singh (1924)

Balbir Singh Dosanjh (10. lokakuuta 1924https://www.hockeyindia.org/hall-of- fame/olympic-captains-of-india Haripur Khalsa, Punjab, Brittiläinen Intia – 25. toukokuuta 2020 Mohali) oli intialainen maahockeypelaaja ja kolminkertainen olympiavoittaja. Singh voitti Intian miesten maajoukkueessa olympiakultaa Lontoossa 1948, Helsingissä 1952 ja Melbournessa 1956. Helsingissä hän teki loppuottelussa Alankomaita vastaan viisi maalia, joka on edelleen yksittäisen pelaajan olympiafinaalissa tekemien maalien ennätys. Singh kuoli sairaalassa Mohalissa 25. toukokuuta 2020 95 vuoden iässä.https://timesofindia.indiatimes.com/sports/hockey/top-stories/hockey- legend-balbir-singh-sr-dies-at-the-age-of-95/articleshow/75962278.cms == Lähteet == == Aiheesta muualla == * Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1924 syntyneet Luokka:Vuonna 2020 kuolleet
Randhir Singh Gentle

Randhir Singh Gentle (22. syyskuuta 1922 - 25\. syyskuuta 1981) oli intialainen maahockeypelaaja. Hän kilpaili kesäolympialaisissa 1948, 1952 ja 1956. Hän myös kuului näistä kisoista kolme olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1922 syntyneet Luokka:Vuonna 1981 kuolleet
Natriumvetyfosfaatti

Natriumvetyfosfaatti eli dinatriumfosfaatti (Na2HPO4) on natrium- ja monovetyfosfaatti-ioneista muodostuva epäorgaaninen ioniyhdiste. Yhdistettä käytetään muun muassa elintarvikkeiden lisäaineena, puskuriliuoksissa ja muiden yhdisteiden valmistuksessa. == Rakenne ja ominaisuudet == Huoneenlämpötilassa natriumvetyfosfaatti on kiinteää kiteistä ainetta. Se liukenee hyvin veteen ja on hygroskooppista. Alkeiskopiltaan natriumvetyfosfaatti on monokliininen ja natriumionit sijaitsevat oktaedrisissä ja tetraedrisissä välisijoissa kidehilassa. Kidevedettömän yhdisteen lisäksi tunnetaan useita kidevedellisiä muotoja. Näitä ovat muun muassa dihydraatti (Na2HPO4·2H2O), heptahydraatti (Na2HPO4·7H2O), oktahydraatti (Na2HPO4·8H2O) ja dodekahydraatti (Na2HPO4·12H2O). Kidevesi poistuu natriumvetyfosfaatin rakenteesta vaiheittain, kun sitä kuumennetaan 35-100 °C:n lämpötilaan. Enemmän kuumennettaessa se hajoaa muodostaen natriumpyrofosfaattia.David R. Gard: Phosphoric Acids and Phosphates, Kirk- Othmer Encyclopedia of Chemical Technology, John Wiley & Sons, New York, 2005. Viitattu 21.07.2013Klaus Schrödter, Gerhard Bettermann, Thomas Staffel, Friedrich Wahl, Thomas Klein & Thomas Hoffmann: Phosphoric Acid and Phosphates, Ullmann's Encyclopedia of Industrial Chemistry, John Wiley & Sons, New York, 2008. Viitattu 21.07.2013 == Valmistus ja käyttö == Natriumvetyfosfaattia valmistetaan neutraloimalla fosforihappoa stoikiometrisellä määrällä natriumkarbonaatilla tai natriumhydroksidilla. Toinen tapa on kalsiumvetyfosfaatin ja natriumkarbonaatin tai natriumsulfaatin välinen reaktio, jolloin saostuu niukkaliukoista kalsiumkarbonaattia tai kalsiumsulfaattia ja natriumvetyfosfaatti jää liuokseen. :H3PO4 \+ Na2CO3 → Na2HPO4 \+ H2O + CO2 :CaHPO4 \+ Na2SO4 → Na2HPO4 \+ CaSO4 Suurin yksittäinen käyttökohde natriumvetyfosfaatille on toimiminen emulgaattorina juustonvalmistuksen yhteydessä. Yhdistettä käytetään elintarvikkeissa, kuten juustoissa, leivonnaisissa ja lihavalmisteissa, happamuudensäätöaineena, hapettumisenestoaineena ja sulatesuolana. Natriumvetyfosfaatin E-koodi yhdessä natriumfosfaatin ja natriumdivetyfosfaatin kanssa on E 339. Muita käyttökohteita ovat puskuriliuoksena toimiminen yhdessä natriumdivetyfosfaatin kanssa, tekstiilien palonestokäsittelyissä, silkkipainannassa, emalien ja lasitteiden valmistuksessa ja vedenpehmennyksessä muun muassa lämmitysvesikattiloissa. == Lähteet == == Aiheesta muualla == * *ChemBlink: Disodium hydrogenorthophosphate *ChemBlink: Disodium hydrogenphosphate dihydrate *ChemBlink: Disodium hydrogenphosphate dodecahydrate Luokka:Fosfaatit Luokka:Natriumyhdisteet
Kunwar Digvijay Singh

Kunwar Digvijay Singh (2. helmikuuta 1922 Barabanki, Intia – 27. maaliskuuta 1978 Lucknow, Intia) oli intialainen maahockeypelaaja. Hän kilpaili kesäolympialaisissa 1948 ja 1952. Hän myös kuului näistä kisoista kaksi olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1922 syntyneet Luokka:Vuonna 1978 kuolleet
Maxie Vaz

Max "Maxie" Vaz (1923 Goa, Intia – 21. heinäkuuta 1991 Mombasa, Kenia) oli intialainen maahockeypelaaja. Hän kilpaili kesäolympialaisissa 1948 ja 1952. Hän myös kuului näistä kisoista kaksi olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1923 syntyneet Luokka:Vuonna 1991 kuolleet
Jean-Louis Jobidon

Jean-Louis Jobidon (18. marraskuuta 1916 Château-Richer – 14. huhtikuuta 1997) oli Malawissa toiminut kanadalainen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 19. kesäkuuta 1943 ja nimitettiin Northern Nyassan apostolisen prefektuurin johtoon 3. tammikuuta 1958. Apostolisesta prefektuurista tehtiin 17. tammikuuta 1961 Mzuzun hiippakunta, ja Jobidon jatkoi sen johtamista piispana. Hänet konsekroi 22. toukokuuta Maurice Roy, jota avustivat Charles-Omer Garant ja Charles Msakila.Catholic-Hierarchy.org: Bishop Jean-Louis Jobidon, M. Afr. Jobidon osallistui Vatikaanin toiseen kirkolliskokoukseen. Hän erosi tehtävistään piispana 1. lokakuuta 1987. == Lähteet == Luokka:Kanadalaiset papit Luokka:Katoliset piispat Luokka:Vuonna 1916 syntyneet Luokka:Vuonna 1997 kuolleet
Angelo Kim Nam-su

Angelo Kim Nam-su (; 4. kesäkuuta 1922 – 1. kesäkuuta 2002) oli eteläkorealainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Suwonin hiippakunnan johtoon 5. lokakuuta 1974. Piispaksi vihkiminen seurasi 21. marraskuuta. Pääkonsekraattorina toimi Victorinus Youn Kong-hi, jota avustivat Luigi Dossena ja Paul Marie Kinam Ro.Catholic-Hierarchy.org: Bishop Angelo Kim Nam-su Kim Nam-su sai 22. marraskuuta 1983 lisäksi nimityksen Korean sotilaspiispaksi, jona hän toimi, kunnes erosi 23. lokakuuta 1989. Hän jatkoi vielä toimintaansa Suwonin piispana, kunnes jäi eläkkeelle 75-vuotispäivänään 4. kesäkuuta 1997. == Lähteet == Luokka:Eteläkorealaiset papit Luokka:Katoliset piispat Luokka:Vuonna 1922 syntyneet Luokka:Vuonna 2002 kuolleet
Bertrand Lacaste

Bertrand Lacaste (26. kesäkuuta 1897 Accous – 20. huhtikuuta 1994) oli Algeriassa toiminut ranskalainen roomalaiskatolinen piispa. Hänet vihittiin papiksi 12. maaliskuuta 1923 ja nimitettiin Oranin hiippakunnan johtoon 29. joulukuuta 1945. Piispaksi vihkiminen seurasi 25. maaliskuuta 1946. Pääkonsekraattorina toimi Léon-Albert Terrier, jota avustivat Jean Saint- Pierre ja Clément Joseph Mathieu.Catholic-Hierarchy.org: Bishop Bertrand Lacaste Lacaste osallistui Vatikaanin toiseen kirkolliskokoukseen. Hän jäi eläkkeelle 30. marraskuuta 1972. == Lähteet == Luokka:Ranskalaiset piispat Luokka:Katoliset piispat Luokka:Vuonna 1897 syntyneet Luokka:Vuonna 1994 kuolleet
Hilaire Deprez

Hilaire Walter Deprez (25. helmikuuta 1922 Kortrijk – 15. syyskuuta 1957) oli belgialainen meloja. Hän sijoittui vuoden 1948 kesäolympialaisissa Lontoossa kahdeksanneksi 10 000 metrin kajakkikaksikoissa. Helsingin kesäolympialaisissa 1952 hän jäi 10 000 metrin kajakkiyksiköissä 11. sijalle.Hilaire Deprez Bio, Stats, and Results | Olympics at Sports-Reference.com == Lähteet == Luokka:Belgialaiset melojat Luokka:Vuonna 1922 syntyneet Luokka:Vuonna 1957 kuolleet
Charles Emil Lewenhaupt (vanhempi)

Charles Emil Lewenhaupt (vanhempi) (28. maaliskuuta 1691 Tukholma – 4. elokuuta 1743) oli ruotsalainen kreivi ja kenraali sekä Ruotsin armeijan ylipäällikkö hattujen sodan aikana. Hänen isänsä oli kreivi Carl Gustaf Lewenhaupt ja äitinsä Amalia Wilhelmina Königsmarck. Lewenhaupt oli ammattisotilas, joka oli mukana suuren Pohjan sodan loppuvaiheen taisteluissa. Hän yleni everstiksi 1722. Vapauden ajalla hän kuului hattupuolueen johtaviin miehiin ja kannatti sotaa Venäjää vastaan. Valtiopäivillä 1734 ja 1741 hän oli maamarsalkkana. Sodan alkuvaihe sujui Ruotsin joukoilta huonosti, ja Lappeenrannan taistelun 1742 jälkeen Lewenhaupt nimitettiin Suomessa olevien joukkojen ylipäälliköksi Henrik Magnus von Buddenbrockin tilalle. Lewenhaupt ei kuitenkaan osoittanut merkittäviä sotapäällikön kykyjä, vaan solmi Venäjän kanssa aselevon pyrkimättä hyötymään vastapuolen sisäisestä hajanaisuudesta. Taistelujen puhjettua uudelleen hän vetäytyi joukkoineen Helsinkiin. Tämän takia hänet ja hänen lähin miehensä Henrik Magnus von Buddenbrock kutsuttiin Tukholmaan, tuomittiin Ruotsin sotilaskunnian tahraamisesta kuolemaan ja mestattiin kesällä 1743. Hänen poikansa Charles Emil Lewenhaupt (nuorempi) toimi maamarsalkkana vuoden 1789 valtiopäivillä ja allekirjoitti siellä kuningas Kustaa III:n toiveen mukaisesti Yhdistys- ja vakuuskirjan vastoin aateliston tahtoa. ==Lähteet== * * Lewenhauptin suku ===Viitteet=== Luokka:Ruotsalaiset kenraalit Luokka:Ruotsalaiset kreivit Luokka:Ruotsalaiset teloitetut Luokka:Vuonna 1691 syntyneet Luokka:Vuonna 1743 kuolleet Luokka:Hattujen sota
Nagarholen kansallispuisto

Nagarholen kansallispuisto eli Rajiv Gandhin kansallispuisto () on luonnonsuojelualue Karnatakan osavaltiossa Intiassa. Se sijaitsee Länsi- Ghatien vuoristoon kuuluvilla Nilgirivuorilla ja on osa Nilgirin biosfäärialuetta. Puiston alue rauhoitettiin 1955 ja siitä tehtiin kansallispuisto 1988. Alueen suuren sademäärän takia puistossa on paljon ruohikkoisia suoalueita, joita reunustavat tiikki- ja eukalyptusmetsät. Eläimistö on monimuotoista. petoihin kuuluvat tiikeri, leopardi, huulikarhu ja vuorisusi. Suuriin ruohonsyöjiin kuuluvat aksishirvi, sambarhirvi, muntjakit, Nelisarviantilooppi, villisika ja aasiannorsu. == Lähteet == Luokka:Karnatakan maantiede Luokka:Intian kansallispuistot
US Sassuolo Calcio

Unione Sportiva Sassuolo Calcio on italialainen jalkapalloseura. Se pelasi kaudella 2013–2014 ensimmäistä kertaa historiassaan maan pääsarjassa Serie A:ssa. Keväällä 2024 joukkue putosi Serie B:hen. Seuran kotikaupunki on 41 000 asukkaan Sassuolo, mutta kotiottelunsa joukkue on pelannut vuodesta 2008 lähtien 17 kilometrin päässä Modenassa seuran noustua tuolloin Serie B:hen. == Historia == Jalkapalloseura luotiin vuonna 1922. US Sassuolo Calcio pääsi Serie C1:hen vuonna 2006 voitettuaan pudotuspeleissä A.C. Sansovino:n. US Sassuolo Calcio on pelannut Serie B:ssä vuodesta 2008 lähtien. == Lähteet == == Aiheesta muualla == * Seuran kotisivut Sassuolo Luokka:Modenan maakunta
HC Stadion Litoměřice

HC Stadion Litoměřice on tšekkiläinen jääkiekkoseura Litoměřicen kaupungista. Seura on perustettu vuonna 1972 ja se pelaa Tšekin toiseksi korkeimmalla sarjatasolla Chance Ligassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Martin Michajlov L 2025 Roudnice nad Labem, Tšekki Tomáš Volevecký L Laina Děčín, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 12 Jiří Jebavý (C) L 2024 Vrchlabí, Tšekkoslovakia 20 Jakub Tůma L Laina 77 Jakub Černohorský R 2025 Litoměřice, Tšekki 78 Dominik Pavlák L Laina Ružomberok, Slovakia 81 Tomáš Tomek L Laina Praha, Tšekki Karel Klikorka L 2025 Praha, Tšekki Jan Štibingr R 2025 Praha, Tšekki Nino Tomov L Laina Sofia, Bulgaria Dušan Žovinec L 2025 Praha, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 4 Lukáš Plos L KH 2025 Litoměřice, Tšekki 11 Ondřej Hrabík L H Laina Praha, Tšekki 14 Kale Costa L H 2026 Sydney, Australia 18 Petr Ton L H 2025 Kladno, Tšekki 23 Pavel Kordule L H 2025 Ústí nad Labem, Tšekki 24 Michal Vitouch L H Laina Neratovice, Tšekki 82 Filip Kuťák (A) L KH 2026 Hradec Králové, Tšekki Jan Bernovský R OLH 2025 Brno, Tšekki Jakub Hujer L VLH / KH Laina Jablonec nad Nisou, Tšekki Šimon Jelínek R OLH 2025 Kladno, Tšekki Tomáš Knotek L H 2025 Kladno, Tšekkoslovakia Lukáš Pajer R OLH 2025 Kolín, Tšekki Tomáš Vildumetz L KH / OLH 2025 Karlovy Vary, Tšekki Jakub Žmola L H Laina ===Joukkueenjohto=== * Päävalmentaja: Miroslav Přerost * Apu- & Fysiikkavalmentaja: František Ptáček * Maalivahtivalmentaja: Vratislav Vajner * Apufysiikkavalmentaja: Tomáš Svoboda * Huoltopäällikkö: Marcel Krejsa * Huoltopäällikkö: Martin Kučera * Toimitusjohtaja: Jan Fišera * Joukkueenjohtaja: Miroslav Kejmar Lähde: EliteProspectshttps://www.eliteprospects.com/team/3461/hc-stadion-litomerice Viitattu 4.10.2021. == Lähteet == ==Aiheesta muualla== * HC Stadium Litomericen verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1972 perustetut urheiluseurat Luokka:Ústín lääni
Kanwar Lake Bird Sanctuary

Kanwar Lake Bird Sanctuary on lintujensuojelualue Biharissa, Intiassa. Kanwar Lake on Aasian suurin makean veden juolua. Suojelualueen pinta-ala on 67,5 neliökilometriä ja se on perustettu vuonna 1987. Alueella tavataan vuoden ympäri noin 106 lintulajia ja talvehtivana noin 60. ==Lähteet== Luokka:Intian kansallispuistot Luokka:Bihar
Henri Litmanen

Henri Litmanen (s. 22. huhtikuuta 1991 Siilinjärvihttps://issuu.com/pesapallo/docs/pesa_pallokirja-2022-web) on suomalainen pelaajauransa lopettanut pesäpalloilija. Sisäpelissä Litmanen pelasi kotiuttajan roolissa ja ulkokentällä pelitilanteesta riippuen polttolinjassa tai siepparina. Litmanen esiintyi ensimmäistä kertaa Superpesiksessä ollessaan 17-vuotias, kun hän pelasi Puijon Pesiksessä yhteensä 11 ottelua kausien 2008 ja 2009 aikana. Litmanen kuitenkin siirtyi alemmalle sarjatasolle vielä kolmeksi vuodeksi, kun hän pelasi Ykköspesistä Kempeleen Kirissä kaudella 2010 ja Puijon Pesiksessä kaksi seuraavaa kautta. Kaudeksi 2013 Litmanen siirtyi Joensuun Mailaan, jossa vastuuta oli runsaasti tarjolla. Litmasen aika Joensuussa oli menestyksekäs, sillä hän voitti seurassa ollessaan kaksi SM-kultaa (2018, 2019) ja kuusi SM-pronssia (2013, 2014, 2015, 2016, 2017, 2022). Litmanen ei uransa aikana juurikaan kärsinyt loukkaantumisista, eikä häneltä jäänytkään Joensuussa pelatessaan yhtään ottelua väliin. Itä–Länsi-otteluun Litmanen valittiin kaudella 2021.https://www.superpesis.fi/uutiset/ensimmaiseen-ita-lanteensa-valittu- henri-litmanen-haluaa-pelata-erinomaista-pesista-koko-kauden/ Uransa aikana Litmanen pelasi 354 Superpesiksen runkosarjaottelua, joissa hän on löi 36+200 juoksua, toi 244 juoksua ja keräsi 1 329 kärkilyöntipistettä.http://www.pesiksenmaailma.fi/index.php/pelaajakortit?pelaajaid=5928&view;=pelaajakortti Siviiliammatiltaan Litmanen on luokanopettaja. Hän käsitteli pro gradu -tutkielmassaan pesäpallon asemaa koululiikunnassa.Litmaen pro gradu 2019. PDF. Litmasen pesäpallosukuun kuuluvat isä Ilmo, sedät Hannu ja Heikki sekä serkku Matias. == Lähteet == Luokka:Suomalaiset pesäpalloilijat Luokka:Vuonna 1991 syntyneet Luokka:Elävät henkilöt
Writers’ Guild of Great Britain

Writers’ Guild of Great Britain on Britannian ammattilaiskäsikirjoittajien ammattijärjestö. Se on yhteistyössä Britannian ammatillisen keskusjärjestön Trades Union Congressin ja International Affiliation of Writers Guilds -järjestön kanssa. Järjestö myönsi pitkään vuosittaisen elokuvapalkinnon. Writers’ Guild of Great Britain perustettiin toukokuussa 1959. == Lähteet == == Aiheesta muualla == * Virallinen sivusto writersguild.org.uk Luokka:Brittiläiset ammattiliitot
Laurel Award

Laurel Awards oli Motion Picture Exhibitor -lehden perustama yhdysvaltalainen elokuvapalkinto, joka myönnettiin elokuville, näyttelijöille, ohjaajille ja säveltäjille. == Aiheesta muualla == * IMDb: Laurel Awards Luokka:Yhdysvaltalaiset elokuvapalkinnot Luokka:Yhdysvaltalaiset palkinnot
Anovulaatio

Anovulaatio tarkoittaa kuukautiskiertoa, jonka aikana munasarjat eivät vapauta munasolua eli ovulaatiota ei tapahdu.Terveyskirjasto.fi Tila tunnetaan myös munasolun irtoamishäiriönä.Labquality Ovulaation puuttuminen kuukautiskierrosta ei välttämättä tarkoita, että naisella olisi vaihdevuodet. Krooninen anovulaatio on yleinen hedelmättömyyden aiheuttaja. Hedelmättömyyden lisäksi kroonisen anovulaation aiheuttamia ongelmia ovat muun muassa osteoporoosi ja kehon liian korkea androgeenitaso.Kuukautiset.info == Lähteet == Luokka:Kuukautiskierron häiriöt
Directors Guild of America -palkinto

Directors Guild of America Award on Yhdysvaltain elokuva- ja televisio- ohjaajien ammattiliiton Directors Guild of American (DGA) vuodesta 1949 lähtien myöntämä vuosittainen elokuvapalkinto. == Lähteet == == Aiheesta muualla == * DGA Awards History dga.org Luokka:Yhdysvaltalaiset elokuvapalkinnot
British Society of Cinematographers

British Society of Cinematographers (BSC) on Britannian kuvaajien yhdistys. Se perustettiin syyskuussa 1949 ja siinä oli alun perin 55 jäsentä. == Katso myös == *American Society of Cinematographers == Lähteet == == Aiheesta muualla == * Virallinen sivusto bscine.com Luokka:Yhdistyneen kuningaskunnan elokuva Luokka:Brittiläiset järjestöt Luokka:Elokuvajärjestöt
Maahockeyn maailmanmestaruuskilpailut 1982

Maahockeyn maailmanmestaruuskilpailut 1982 olivat järjestyksessään viidennet maahockeyn maailmanmestaruuskilpailut. MM-kisat käytiin 29. joulukuuta 1981 – 12. tammikuuta 1982 Intian Mumbaissa. Turnaukseen osallistui 12 maajoukkuetta. Hallitsevana maailmanmestarina kisoihin lähti Pakistan, joka voitti vuoden 1978 kisojen loppuottelussa Alankomaat. Hallitseva Euroopan-mestari oli Länsi- Saksa, joka oli voittanut vuoden 1978 kisojen loppuottelussa myös Alankomaat. Edelliset olympialaiset olivat olleet vuonna 1980. Olympiakultaa oli voittanut Intia ennen Espanjaa. Olympiaturnausta boikotoi kuitenkin muun muassa Pakistan, Alankomaat, Australia, Länsi-Saksa sekä Argentiina. == Lohkot == Turnaukseen osallistuneet kaksitoista joukkuetta jaettiin kahteen kuuden joukkueen lohkoon: Lohko A Lohko B * * * * * * * * * * * * == Alkulohkot == === Lohko A === === Lohko B === == Sijoitusottelut == === Ottelut sijoista 9–12 === ==== Ottelu sijoista 11–12 ==== ==== Ottelu sijoista 9–10 ==== === Ottelut sijoista 5–8 === ==== Ottelu sijoista 7–8 ==== ==== Ottelu sijoista 5–6 ==== == Pudotuspelit == {{Turnauspuu4 |10. 01.||4||2 |10. 01.||3 (8)||3 (5) |12. 01.| | 3 | | 1 |12. 01.| | 4 | | 3 }} == Lopulliset sijoitukset == Sij. Joukkue Kultaa Hopeaa Pronssia 4\. 5\. 6\. 7\. 8\. 9\. 10\. 11\. 12\. == Lähteet == Luokka:Intian maahockey Luokka:Vuoden 1982 urheilu Luokka:Maahockeyn maailmanmestaruuskilpailut Luokka:Mumbai
Wayanadin kansallispuisto

Wayanadin kansallispuisto on luonnonsuojelualue Intiassa Keralan osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Se on perustettu vuonna 1973 suojelualueeksi, ja myöhemmin siitä tehtiin kansallispuisto. Sana Wayanad tarkoittaa suoaluetta. Siellä elää aasiannorsuja, tiikereitä, panttereita ja huulikarhuja. == Lähteet == Luokka:Keralan maantiede Luokka:Intian kansallispuistot
WSV Sterzing/Vipiteno Broncos

WSV Broncos Sterzing Vipiteno on italialainen jääkiekkojoukkue Sterzingin kaupungista Italiasta. Joukkue on perustettu vuonna 1948 ja se pelaa Italian, Itävallan ja Slovenian yhteisessä Alps Hockey League-liigassa.~~ ==Joukkue== Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Fabian Klammer L 2024 Vipiteno, Italia 32 Alex Leoni L 2025 Vipiteno, Italia 35 Jakob Rabanser L 2025 Bressanone, Italia Dominik Groh L 2025 Vrchlabí, Tšekki Philipp Joseph Oberhammer L Laina Bolzano, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Johannes Gschnitzer L 2025 Bressanone, Italia 17 Fabian Hackhofer (C) L 2024 Vipiteno, Italia 21 Daniel Soraruf L 2025 Vipiteno, Italia 42 Alessio Niccolai L 2025 Vipiteno, Italia 91 Alexander Brunner L 2025 Vipiteno, Italia 98 Liam Nardon L 2025 Vipiteno, Italia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 11 René Deluca L H 2025 Vipiteno, Italia 12 James Livingston R OLH / KH 2025 Halifax, Nova Scotia, Kanada 19 Paul Eisendle L H 2025 Vipiteno, Italia 22 Luciano Zandegiacomo Mistrotione L H 2025 Pieve di Cadore, Italia 29 Adam Capannelli L KH / VLH 2025 Montreal, Québec, Kanada 34 Alex Planatscher L H 2025 Vipiteno, Italia 74 Jonas Kerschbaumer L H 2024 Vipiteno, Italia 80 Alex Zecchetto L H Laina Bruneck, Italia 86 Paul Mantinger R H 2025 Vipiteno, Italia 88 Connor Sanvido R OLH / KH 2025 Maple Ridge, Brittiläinen Kolumbia, Kanada 90 Bryson Cianfrone L KH 2025 Stoney Creek, Ontario, Kanada Nick Campoli L KH 2025 Toronto, Ontario, Kanada Noah Polig L H 2024 Vipiteno, Italia ===Joukkueenjohto=== * Päävalmentaja: Dustin Whitecotton * Maalivahtivalmentaja: Thomas Tragust * Puheenjohtaja: Simone Bressan * Urheilutoimenjohtaja: Egon Gschnitzer Lähde: EliteProspectshttps://www.eliteprospects.com/team/229/sterzing-vipiteno Viitattu 31.10.2021. == Lähteet == ==Aiheesta muualla== * Joukkueen viralliset kotisivut Luokka:Italialaiset jääkiekkoseurat Luokka:Vuonna 1948 perustetut urheiluseurat Luokka:Etelä-Tiroli
Albrekt (Itävallan arkkiherttua)

Albrekt, Teschenin herttua (; 3. elokuuta 1817 Wien – 18. helmikuuta 1895 Arco)Archduke Albert Encyclopædia Britannica Online Academic Edition. Viitattu 21.7.2013. oli Itävallan arkkiherttua ja kyvykäs sotapäällikkö. Albrektin isä oli Napoleonin sodissa menestystä saavuttanut sotamarsalkka, arkkiherttua Kaarle. Albrekt liittyi Itävallan armeijaan vuonna 1837 ja sai koulutuksen marsalkka Joseph Radetzkyn alaisuudessa. Hän sai vuonna 1845 kenraalin arvon, mutta joutui eroamaan vallankumouksellisten levottomuuksien puhjettua maaliskuussa 1848. Sen jälkeen Albrekt osallistui Radetzkyn Pohjois-Italian- sotaretkeen 1848–1849 ja kunnostautui divisioonankomentajana varsinkin Novaran taistelussa vuonna 1849.Nordisk familjebok (1904), s. 497 Runeberg.org. Viitattu 17.7.2013. Hän toimi Unkarin valtionhoitajana ja ylipäällikkönä 1851–1860 ja sai 1863 ylennyksen sotamarsalkaksi. Preussin–Itävallan sodan syttyessä vuonna 1866 Albrekt toimi Italian vastaisen rintaman komentajana ja saavutti heinäkuussa ratkaisevan voiton Custozan taistelussa. Italialaiset joukot ajautuivat tämän seurauksena niin suureen hajaannukseen, että Albrekt saattoi irrottaa rintamalta joukkoja ja lähettää ne suojamaan Wieniä Preussin armeijalta, joka oli lyönyt Itävallan Königgrätzin taistelussa. Hänet nimitettiin 10. heinäkuuta 1866 koko Itävallan armeijan ylipäälliköksi, mutta sota päättyi rauhaan ennen kuin hän ehti toteuttamaan suunnittelemiaan operaatioita. Tämän jälkeen Albrekt omistautui Itävalta-Unkarin armeijan kehittämiselle ja hänet nimitettiin 1869 armeijan ylitarkastajaksi. Preussin esimerkin mukaisesti hän painotti sotateollisuuden ja rautateiden kehittämistä, uudisti yleisesikuntajärjestelmän ja otatti käyttöön uusia asetyyppejä sekä lyhytaikaisen asevelvollisuuden armeijan koon kasvattamiseksi. Albrektia esittävä ratsastajapatsas seisoo nykyään Wienissä Albertina-museon edustalla. ==Lähteet== ==Aiheesta muualla== Luokka:Itävallan marsalkat Luokka:Itävallan arkkiherttuat Luokka:Habsburgin hallitsijasuku Luokka:Vuonna 1817 syntyneet Luokka:Vuonna 1895 kuolleet
Ludwig von Benedek

Ludwig August von Benedek (14. heinäkuuta 1804 Ödenburg – 27. huhtikuuta 1881 Graz)Ludwig August, Ritter von Benedek Encyclopædia Britannica Online Academic Edition. Viitattu 21.7.2013. oli itävaltalainen kenraali, joka muistetaan parhaiten Königgrätzin taistelussa vuonna 1866 Preussille kärsimästään tappiosta. Benedek liittyi Itävallan armeijaan vuonna 1822 ja yleni vuoteen 1846 mennessä everstiksi. Hän osallistui samana vuonna Galitsian kapinan tukahduttamiseen, ja taisteli vuonna 1848 Italiassa sekä vuonna 1849 ensin Unkarissa ja sitten uudelleen Italiassa marsalkka Joseph Radetzkyn esikuntapäällikkönä. Krimin sodan aikana vuonna 1853 Benedek ylennettiin sotamarsalkkaluutnantiksi ja hänet nimitettiin Galitsiaan sijoitetun armeijakunnan komentajaksi. Vuonna 1859 Italiassa käydyn sodan aikana hän toimi Itävallan 8. armeijan komentajana.Nordisk familjebok (1904), s. 1327 Runeberg.org. Viitattu 17.7.2013. Hänen taitava puolustuksensa kesäkuussa 1859 käydyn tappiollisen Solferinon taistelun jälkeen pelasti mahdollisesti Itävallan armeijan. Benedek sai samana vuonna feldzeugmeisterin sotilasarvon. Hänet nimitettiin 1860 pääesikunnan päälliköksi ja Unkarin kuvernööriksi. Vuosina 1861–1866 hän oli Italiaan sijoitettujen joukkojen komentajana. Kun sota Preussia vastaan syttyi vuonna 1866, Benedek suostui vastentahtoisesti komentamaan joukkoja, joiden oli tarkoitus pysäyttää Preussin armeijan hyökkäys Böömissä. Hän kärsi kuitenkin ratkaisevan tappion Königgrätzissä 3. heinäkuuta. Tappion syynä on pidetty sekä itävaltalaisten mielikuvituksetonta johtoa että suustaladattavien kiväärien käyttöä preussilaisten edistyneempien takaaladattavien aseiden sijaan. Taistelun lopputulos vahvisti Preussin aseman Saksan alueen johtavana valtiona. Benedek otti täyden vastuun tappiosta ja erosi. Hänen sodanjohdostaan käynnistettiin myös virallinen tutkinta, mutta se keskeytettiin keisarin määräyksestä. ==Lähteet== ==Aiheesta muualla== Luokka:Itävaltalaiset kenraalit Luokka:Unkarilaiset aateliset Luokka:Vuonna 1804 syntyneet Luokka:Vuonna 1881 kuolleet
Thayer Tutt Trophy

Thayer Tutt Trophy oli kansainvälinen jääkiekkoturnaus, jota pelattiin vuosina 1980, 1984 ja 1988 olympiaturnauksesta karsiutuneiden tai muuten pois jääneiden maiden kesken. Olympiavuosina ei tuolloin järjestetty erillisiä maailmanmestaruuskilpailuja. Turnaus nimettiin yhdysvaltalaisen William Thayer Tuttin mukaan, joka toimi kansainvälisen jääkiekkoliiton puheenjohtajana vuosina 1966-1969. == Turnaukset == Vuosi Kulta Hopea Pronssi Paikka 1980 Ljubljana 1984 Grenoble 1988 Eindhoven / Tilburg == Katso myös == * Jääkiekko olympialaisissa Luokka:Jääkiekkokilpailut
Maciste nelle miniere del re Salomone

Maciste nelle miniere del re Salomone (”Maciste kuningas Salomonin kaivoksissa”) on vuonna 1964 valmistunut italialainen seikkailuelokuva. Lajityypiltään peplumia edustavan filmin on ohjannut Piero Regnoli. Sen päähenkilöä Macistea (eräissä kieliversioissa Simsonia) esittää brittiläissyntyinen kehonrakentaja Reg Park. ==Juoni== Keskellä Afrikkaa, muurein ympäröidyn Zimban kaupungin alla sijaitsee legendaarinen Salomonin kultakaivos, jota kuningas Namar on kieltänyt hyödyntämästä. Kuninkaan neuvonantaja Riad syöksee tämän vallasta beduiinikuningatar Faziran avulla päästäkseen käsiksi kultaan. Prinssi Vasman hoitaja Samara ottaa lapsen mukaansa ja pakenee viidakkoon. Siellä hän kohtaa Tarzania muistuttavan Macisten, joka lähtee vapauttamaan Zimban asukkaita. Fazira huumaa Macisten ja pakottaa hänet työskentelemään kaivoksessa nilkkarenkaalla kahlittuna. Samaran joutuessa uhatuksi Maciste murtautuu ulos kaivoksesta ja kukistaa Riadin ja Faziran. ==Näyttelijät== ==Tuotanto== Maciste nelle miniere del re Salomone on kuvattu Techniscope-tekniikalla Eastmancolor-väreissä De Paolisin studiolla, Tor Caldarassa sekä Reg Parkin uudessa kotimaassa Etelä-Afrikan tasavallassa. Peplum-kliseillä kyllästetty elokuva on hidastempoinen ja tylsä. Mr. Universe -kilpailun seuraavana vuonna kolmannen kerran voittanut Park saa runsaasti tilaisuuksia pullistella lihaksiaan, mutta näyttelijänä hän muistuttaa lähinnä unissakävelijää. == DVD-julkaisut == Elokuva on saatavilla laadultaan erinomaisena ranskalaisena DVD-julkaisuna, joka sisältää italian- ja ranskankieliset ääniraidat sekä ranskankielisen tekstityksen. Sen kylkiäisenä on Riccardo Fredan ohjaama Maciste ja manalan valtiatar (Maciste all’Inferno, 1962). Yhdysvaltalainen Alphan DVD on kuvanlaadultaan surkea. == Lähteet == == Aiheesta muualla == * Luokka:Italialaiset seikkailuelokuvat Luokka:Vuoden 1964 italialaiset elokuvat
Lylyn rautatieasema

Lylyn rautatieasema () on lakkautettu rautatieliikennepaikka -radalla Juupajoen Lylyssä, noin kymmenen kilometriä kunnan keskustaajamasta pohjoiseen. Asema avattiin radan valmistuessa vuonna 1883. Asemarakennus on rakennettu pysäkin tyyppipiirustusten mukaan, ja sitä on laajennettu vuonna 1920. Asemalla on myös tavarasuoja sekä vuonna 1952 valmistunut tiilinen vesitorni, jossa on toiminut kahvila. Alkuperäinen, uuden tieltä purettu vesitorni oli rakennettu vuonna 1903. Yhtä aikaa vanhan vesitornin kanssa oli valmistunut halkolaituri, joka purettiin vuonna 1962. Asemaa käytettiin lähinnä lähiseudun puuteollisuuden tavarankuljetuksiin. Parin kilometrin päähän asemalta rakennettiin puolustusvoimien asevarikko. Lylyn asemanseudusta muodostui melko hajanainen, noin 400 asukkaan taajama. Henkilöliikenne Lylyssä lopetettiin toukokuussa 1990, jolloin myös koko liikennepaikka lakkautettiin. Taajaman asukasluku on sittemmin laskenut noin kahteensataan asukkaaseen, mutta paikallinen kyläyhteisö on kuitenkin toivonut pysähdysten aloittamista uudelleen. Museovirasto on luokitellut Lylyn asema-alueen valtakunnallisesti merkittäväksi rakennetuksi kultturiympäristöksi. == Lähteet == Luokka:Pirkanmaan lakkautetut rautatieliikennepaikat Luokka:Suomen 1880-luvulla rakennetut rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Juupajoen rakennukset ja rakennelmat Luokka:Juupajoen liikenne
Il leone di Tebe

Il leone di Tebe (italiankielinen nimi, suom. ”Theban leijona”; , ”Helene, Troijan kuningatar”) on vuonna 1964 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan filmin on ohjannut Giorgio Ferroni. Sen pääosaa esittää yhdysvaltalainen kehonrakentaja Mark Forest alias Lou Degni. ==Juoni== Troijan sodan jälkeen Spartaan palaava Helene haaksirikkoutuu ja päätyy henkivartijansa Arionin kanssa Ylä-Egyptin pääkaupunkiin Thebaan. Faarao Ramses ihastuu Heleneen ja ”Herkuleen voimat omaava” Arion saa ”Theban leijonan” arvonimen voitettuaan painiottelussa voimamies Gaorin. Helene ja Arion rakastuvat toisiinsa. Ala- Egyptin faarao Amenoenofis uhkaa sodalla Ramsesta, joka saa surmansa neuvonantajansa Tumesin kädestä. Ramsesin morsian Nais auttaa murhasta syytetyn Arionin pakoon Helenen jäädessä Tutmesin vangiksi. Amenofisin joukkoja komentava Helenen puoliso Menelaos valtaa Theban, mutta menehtyy ahneutensa takia. Arion pelastaa kuolemaan tuomitun Helenen ja pari saa toisensa. ==Näyttelijät== ==Tuotanto== Euroscope-tekniikalla Eastmancolor- väreissä kuvattu Il leone di Tebe on tyylipuhdas peplum-elokuva, jonka ansioita ovat tavallista parempi käsikirjoitus, näyttävät lavasteet ja ammattitaitoinen näyttelijäkunta. Miinuspuolelle jäävät alussa hitaasti kehittyvä juoni, De Paolisin studiolla tehdyt ”ulkokuvaukset” ja arkistomateriaalin runsas käyttö. Mark Forestin rintalihakset esittävät yhtä elokuvan pääosista ja hänen sijaisnäyttelijänsa Giovanni Cianfriglia tekee joukon hienoja toimintakohtauksia. Forest esiintyi samana vuonna viidessä peplum-elokuvassa, joista tämä on selvästi paras. == DVD-julkaisut == Yhdysvaltalaisen Trimark Home Videon DVD-julkaisu on laadultaan välttävä TV- kopio. Alkuperäinen kuvasuhde löytyy espanjalaisen Impulson DVD:ltä, joka sisältää vain espanjankielisen ääniraidan. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Ranskalaiset historialliset seikkailuelokuvat Luokka:Vuoden 1964 italialaiset elokuvat Luokka:Vuoden 1964 ranskalaiset elokuvat
Mukurthin kansallispuisto

Mukurthin kansallispuisto on luonnonsuojelualue Intiassa Tamil Nadun osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Puisto sijaitsee niin korkealla, että lämpötila pysyy nollan ja +20 celsiusasteen välillä. Kasvillisuus on tyypillistä Etelä-Intian vuoristoalueille. Puisto on yksi harvoista paikoista joissa intiantari elää luonnonvaraisena. Alueessa on erityistä kotoperäisten lajien suuri määrä ja se miten luonto muistuttaa Himalajaa. File:Niltahr.jpg|Intiantari File:MadupumalaMukurthi.jpg File:WesternCatchment.jpg == Lähteet == == Aiheesta muualla == Luokka:Tamil Nadun maantiede Luokka:Intian kansallispuistot
Andrea Antonelli

Andrea Antonelli (17. tammikuuta 1988 – 21. heinäkuuta 2013) oli italialainen ratamoottoripyöräilijä. Hän kilpaili Supersport-luokassa. Antonelli kuoli 21. heinäkuuta 2013 ajetussa Supersport-kilpailussa Moscow Racewayn radalla, jossa hän sateen kastelemalla radalla menetti pyöränsä hallinnan ja sai radalla maatessaan osuman Lorenzo Zanettin pyörästä, joka ei pystynyt välttämään kolaria. Hänet vietiin nopeasti sairaalaan, mutta lääkärit eivät pystyneet enää pelastamaan Antonellia. Hän oli kuollessaan 25-vuotias. == Lähteet == Luokka:Italialaiset ratamoottoripyöräilijät Luokka:Moottoriurheilussa surmansa saaneet kuljettajat Luokka:Vuonna 1988 syntyneet Luokka:Vuonna 2013 kuolleet
Humayunin mausoleumi

Humayunin mausoleumi on intialaisen suurmogulin Humayunin viimeinen leposija Delhissä. Mausoleumin rakennutti hänen vaimonsa Hamida Banu Begum vuosina 1565–1572. Mausoleumi on rakennettu punaisesta hiekkakivestä ja se on 47 metriä korkea. Sinne on myöhemmin haudattu muitakin suvun jäseniä ja nykyisin siellä on noin 150 hautaa. Mausoleumi valittiin Unescon maailmanperintökohteeksi vuonna 1993. Taj Mahal on saanut vaikutteita Humayunin mausoleumista. == Lähteet == == Aiheesta muualla == Luokka:Delhin rakennukset ja rakennelmat Luokka:Intian monumentit ja muistomerkit Luokka:Unescon maailmanperintökohteet Intiassa
Ilari Seppälä

Ilari Seppälä (s. 27. maaliskuuta 1993 Lapua) on suomalainen koripalloilija. Hän on pelannut yhdeksän miesten maaottelua. Juniorijoukkueissa hän pelasi 59 maaottelua. Hän on voittanut kaksi Suomen-mestaruutta ja edustaa kaudella 2023-2024 Ranskan Pro B:ssä Saint-Chamond Basketia. == Ura == Seppälä on Korikobrien kasvatti ja hänet nostettiin seuran I-divisioonaa pelanneeseen joukkueeseen kaudeksi 2008−2009. Kyseisen kauden jälkeen hän siirtyi Kouvoihin. Ensimmäisellä Kouvot-kaudellaan hän pelasi ainoastaan kaksi Korisliiga-ottelua, mutta kaudella 2010–2011 hän pelasi 36 ottelua 3,1 pisteen keskiarvolla. Elokuussa 2015 Seppälä siirtyi Loimaalle Bisonsin joukkueeseen.http://www.basket.fi/uutiset/kaikki_uutiset/?x122462=33360393 Joukkue joutui talousvaikeuksiin, ja helmikuussa 2016 Seppälä siirtyi takaisin Kouvoihin.http://www.basket.fi/uutiset/kaikki_uutiset/?x122462=37677654 Keväällä 2016 hän voitti Kouvojen joukkueessa Suomen-mestaruuden. Kesäkuussa 2016 Seppälä teki kolmivuotisen sopimuksen Joensuun Katajan kanssa.http://www.katajabasket.fi/ilari-seppala-vahvistamaan-kataja-basketin- takalinjoja/http://www.basket.fi/uutiset/kaikki_uutiset/?x122462=40630589 Vuonna 2017 hän voitti toisen Suomen-mestaruutensa. Kaudella 2018–2019 Seppälä teki uransa parhaita tilastolukemia Korisliigassa: runkosarjassa ottelua kohden 13,2 pistettä, 5,4 syöttöä ja 2,8 levypalloa. Pudotuspeleissä Kataja kuitenkin putosi puolivälierissä. Kaudeksi 2019–2020 Seppälä siirtyi Helsinki Seagullsiin. == Lähteet == * Ilari Seppälä Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1993 syntyneet Luokka:Elävät henkilöt
Meldric daLuz

Meldric St. Clair daLuz Vieira (1. helmikuuta 1921 Kalkutta, Brittiläinen Intia – 2. elokuuta 2011 Lontoo, Yhdistynyt kuningaskunta) oli intialainen maahockeypelaaja. Hän kilpaili Helsingin kesäolympialaisissa 1952 ja oli mukana olympiakultaa voittaneessa maahockeyjoukkueessa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1921 syntyneet Luokka:Vuonna 2011 kuolleet
Muniswamy Rajagopal

Muniswamy Rajagopal (s. 24. maaliskuuta 1926 Intia, k. 3. maaliskuuta 2004 Bangalore Intia) oli intialainen maahockeypelaaja. Hän kilpaili kesäolympialaisissa1952 ja oli mukana olympiakultaa voittaneeseen maahockeyjoukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1926 syntyneet Luokka:Vuonna 2004 kuolleet
Dharam Singh Gill

Dharam Singh Gill (19. tammikuuta 1919 Gandiwind – 5. joulukuuta 2001 Chandigarh) oli intialainen maahockeypelaaja. Hän voitti Intian maajoukkueessa olympiakultaa Helsingissä 1952. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1919 syntyneet Luokka:Vuonna 2001 kuolleet
Udham Singh (maahockeypelaaja)

Udham Singh Kular (4. elokuuta 1928 Sansarpur, Intia – 23. maaliskuuta 2000 Sansarpur, Intia) oli intialainen maahockeypelaaja. Hän kilpaili kesäolympialaisissa 1952, 1956, 1960 ja 1964. Näissä kisoissa hän oli mukana kolme olympiakultaa ja yhden olympiahopean voittaneessa maahockeyjoukkueessa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1928 syntyneet Luokka:Vuonna 2000 kuolleet
Fredrik (Itävallan arkkiherttua)

Friedrich (Fredrik) Maria Albrecht (4. kesäkuuta 1856 Gross-Seelowitz, Määri – 30. joulukuuta 1936 Magyaróvár, Unkari)Erzherzog Friedrich Austro-Hungarian Land Forces 1848-1918. Viitattu 9.1.2014. oli Itävalta-Unkarin arkkiherttua ja sotamarsalkka, joka toimi Itävalta-Unkarin armeijan ylipäällikkönä ensimmäisen maailmansodan alkupuoliskolla vuosina 1914–1916. __NOTOC__ ==Suku== Fredrikin vanhemmat olivat arkkiherttua Kaarle Ferdinand ja arkkiherttuatar Elisabet Franziska. Hänen isoisänsä oli Napoleonin sotien kuulu sotapäällikkö, arkkiherttua Kaarle. Hänen kasvatti-isänsä oli lähes yhtä kuuluisa sotamarsalkka ja arkkiherttua Albrekt, joka jätti hänelle kuollessaan vuonna 1895 perinnöksi valtavan kiinteistö- ja maaomaisuuden – josta merkittävimmän osan muodosti Teschenin herttuakunta – sekä arvokkaan taidekokoelman, minkä myötä Fredrikistä tuli Habsburgin hallitsijasuvun rikkain jäsen. Fredrik oli keisari Frans Joosef I:n pikkuserkku. Fredrikin veljiä olivat amiraali, arkkiherttua Kaarle Stefan ja sotamarsalkka, arkkiherttua Eugen. Fredrikin puoliso vuodesta 1878 oli prinsessa Isabella de Croy. ==Sotilasura== Fredrikistä tuli vuonna 1880 eversti ja 1894 feldzeugmeister. Hänet nimitettiin syyskuussa 1889 viidennen armeijakunnan komentajaksi ja huhtikuussa 1905 joukkojen yleistarkastajaksi.Nordisk familjebok, täydennysosa (1923), s. 1036 Runeberg.org. Viitattu 21.7.2013. Vuonna 1907 hänestä tehtiin Itävallan asevoimien komentaja. Hyvin vanhoillisia näkemyksiä edustaneena Fredrik joutui useasti erimielisyyksiin uudistushenkisemmän kruununprinssi Frans Ferdinandin kanssa. Frans Ferdinandin murhan jälkeen, muutamaa viikkoa ennen maailmansodan syttymistä Fredrik nimettiin 11. heinäkuuta 1914 koko Itävalta-Unkarin armeijan ylipäälliköksi. Samoihin aikoihin hänet myös nimitettiin armeijan ylitarkastajaksi ja joulukuussa hän sai sotamarsalkan arvon. Tämä oli ensimmäinen kerta, kun kukaan sai Itävallassa marsalkan arvon sitten arkkiherttua Albrektin. Fredrik jätti kaikki tärkeimmät päätökset yleisesikunnan päällikkönä toimineen Franz Conrad von Hötzendorfin tehtäviksi. Maan armeijan huono menestys herätti kritiikkiä, ja lopulta uusi keisari Kaarle I syrjäytti Fredrikin.Archduke Friedrich Firstworldwar.com. Viitattu 21.7.2013. Tultuaan keisariksi Kaarle otti itse ylipäällikkyyden joulukuussa 1916, mutta Fredrik jatkoi vielä apulaisylipäällikkönä, kunnes keisari erotti hänet 17. helmikuuta 1917 julkaistulla päiväkäskyllä. Fredrik ei sen jälkeen enää osallistunut sodanjohtoon millään tavoin, mutta erosi muodollisesti armeijasta vasta sodan päätyttyä marraskuussa 1918. Keisarikunnan romahtaessa Fredrik menetti suuren osan maaomaisuudestaan. Hän sai kuitenkin takaisin joitain maitaan Unkarissa vuonna 1921 ja asettui sinne viettämään eläkepäiviään. Hänen vaimonsa toivoi heidän poikansa Albrechtin kruunaamista Unkarin kuninkaaksi, mutta näillä suunnitelmilla ei ollut toteutumisen mahdollisuuksia. ==Lähteet== ==Aiheesta muualla== Luokka:Itävallan marsalkat Luokka:Itävallan arkkiherttuat Luokka:Habsburgin hallitsijasuku Luokka:Vuonna 1856 syntyneet Luokka:Vuonna 1936 kuolleet
Raghbir Singh Bhola

Raghbir Singh Bhola (18. elokuuta 1927 Multan, Brittiläinen Intia – 21. tammikuuta 2019) oli intialainen maahockeypelaaja. Hän kilpaili Intian joukkueessa kesäolympialaisissa Melbournessa 1956 ja Roomassa 1960 ollen mukana voittamassa olympiakultaa ja -hopeaa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1927 syntyneet Luokka:Vuonna 2019 kuolleet
Hari Pal Kaushik

Hari Pal Kaushik (2. helmikuuta 1934 Jalandhar – 25. tammikuuta 2018 Jalandhar) oli intialainen maahockeypelaaja. Hän kilpaili Intian joukkueessa kesäolympialaisissa 1956 ja 1964. Molemmissa kisoissa joukkue voitti olympiakultaa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1934 syntyneet Luokka:Vuonna 2018 kuolleet
Shankar Laxman

Shankar Pillay Laxman (7. heinäkuuta 1933 Mhow, Madhya Pradesh, Intia – 29. huhtikuuta 2006 Mhow, Madhya Pradesh, Intia) oli intialainen maahockeypelaaja. Hän kilpaili kesäolympialaisissa 1956, 1960 ja 1964. Hän oli mukana voittamassa kahta olympiakultaa ja yhtä olympiahopeaa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1933 syntyneet Luokka:Vuonna 2006 kuolleet
Bakshish Singh

Bakshish Sandhu Singh (14. kesäkuuta 1929 Faisalabad, Brittiläinen Intia – 21. syyskuuta 1970 Amritsar, Intia) oli intialainen maahockeypelaaja. Hän kilpaili kesäolympialaisissa 1956 ja oli tuolloin mukana olympiakultaa voittaneessa maahockeyjoukkueessa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1929 syntyneet Luokka:Vuonna 1970 kuolleet
Mahavir Harina Vanasthalin kansallispuisto

Mahavir Harina Vanasthalin kansallispuisto on luonnonsuojelualue Intiassa Telanganan osavaltiossa. Se sijaitsee Hyderabadin kaupungin alueella. Siellä suojellaan etenkin osavaltion kansalliseläintä besoaariantilooppia. White- naped Woodpecker (Chrysocolaptes festivus) in Hyderabad W IMG 7547.jpg| Intiantikka Chrysocolaptes festivus Purple Heron (Ardea purpurea) on Butea monosperma (Dhak) canopy W IMG 7563.jpg| Ruskohaikara Ardea purpurea Fan- throated Lizard (Sitana ponticeriana) W2 IMG 7581.jpg| Sitana ponticeriana (eräs agamalaji) Butea monosperma (Dhak) flowers & fruits W IMG 7495.jpg| bengalinleiskupuu Butea monosperma == Lähteet == == Aiheesta muualla == Luokka:Hyderabad (Intia) Luokka:Intian kansallispuistot
Balkrishan Singh

Balkrishan Singh Grewal (10. maaliskuuta 1933 Patiala Intia – 31. joulukuuta 2004 Patiala Intia) oli intialainen maahockeypelaaja. Hän kilpaili kesäolympialaisissa 1956 ja oli tuolloin mukana olympiakultaa voittaneessa maahockeyjoukkueessa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1933 syntyneet Luokka:Vuonna 2004 kuolleet
Gurdev Singh

Gurdev Singh Kular (; 12. elokuuta 1933 Sansarpur, Intia – 8. helmikuuta 2024 Leeds, Yhdistynyt kuningaskunta) oli intialainen maahockeypelaaja. Hän oli mukana kesäolympialaisissa 1956 olympiakultaa voittaneessa Intian joukkueessa. Singh oli mukana myös hopeaa voittaneessa Intian joukkueessa vuoden 1958 Aasian kisoissa sekä pronssia voittaneessa joukkueessa vuoden 1962 Aasian kisoissa. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1933 syntyneet Luokka:Vuonna 2024 kuolleet
Oliivipääbulbuli

Oliivipääbulbuli (Pycnonotus tympanistrigus) on bulbulien heimoon kuuluva varpuslintu. ==Levinneisyys== Oliivipääbulbulia tavataan kotoperäisenä Sumatralla Indonesiassa. Se on melko yleinen, mutta vähenemässä metsien tuhoutumisen takia. ==Elinympäristö== Oliivipääbulbuli elää mäkien ja vuorten metsissä 600–1 400 metrin korkeudella merenpinnasta. ==Lähteet== Luokka:Bulbulit
Pilkkasiipibulbuli

Pilkkasiipibulbuli (Microtarsus melanoleucos) on bulbulien heimoon kuuluva varpuslintu. ==Levinneisyys== Pilkkasiipibulbulia tavataan Bruneissa, Indonesiassa, Malesiassa ja Thaimaassa. Laji on harvinainen ja huonosti tunnettu sekä vähenemässä metsien tuhoutumisen takia. Se on luokiteltu silmälläpidettäväksi. ==Lähteet== Luokka:Bulbulit